PRIENŲ RAJONO SAVIVALDYBĖS ADMINISTRACIJOS

INVESTICIJŲ SKYRIUS

Biudžetinė įstaiga, Laisvės a. 12, LT-59126 Prienai,

tel. +370 319 61 169, el. p. investicijos@prienai.lt

Duomenys kaupiami ir saugomi Juridinių asmenų registre, kodas 288742590

________________________________________________________________________________________________

Prienų rajono savivaldybės tarybai

SPRENDIMO ,,DĖL PRITARIMO KAUNO REGIONO PLĖTROS TARYBOS NUOSTATŲ PROJEKTUI“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Užtikrinti Lietuvos Respublikos regioninės plėtros įstatymo (toliau – Įstatymo) 21 straipsnio 1 dalies 1 punkte nustatytos Kauno regiono plėtros tarybos (toliau – KRPT) visuotinio dalyvių susirinkimo funkcijos įgyvendinimą, t. y. keisti regiono plėtros tarybos nuostatus (toliau – Nuostatai).

Siūlomos teisinio reguliavimo nuostatos:

Prienų rajono savivaldybės taryba 2023 m. gegužės 25 d sprendimu Nr. T3-120 „Dėl atstovavimo Prienų rajono savivaldybei Kauno regiono plėtros tarybos visuotiniuose dalyvių susirinkimuose“ nutarė įgalioti Prienų rajono savivaldybės merą Alvydą Vaicekauską, o jo laikino nedarbingumo, komandiruočių, atostogų ir kitais atvejais, kai jis negalės vykdyti pareigų dėl objektyvių priežasčių, Prienų rajono savivaldybės vicemerę Jūratę Zailskienę laisvai balsuoti visais Kauno regiono plėtros tarybos visuotinio dalyvių susirinkimo kompetencijai priklausančiais klausimais, išskyrus Įstatymo 21 straipsnio 1 dalies 1, 2, 6, 7 ir 9 punktuose regiono plėtos tarybos visuotiniam dalyvių susirinkimui nustatytas funkcijas, dėl kurių turi būti priimtas (-i) atskiras (-i) Prienų rajono savivaldybės tarybos sprendimas (-ai). Įstatymo 21 str. 1 dalies 1 punkte yra nustatyta KRPT visuotinio dalyvių susirinkimo funkcija – keisti Nuostatus.

Sprendimo projektu siūloma pritarti teikiamam Nuostatų projektui ir įgalioti Prienų rajono savivaldybės atstovą KRPT visuotinio dalyvių susirinkimo darbotvarkės klausimu dėl Nuostatų projekto balsuoti „už“.

Laukiami rezultatai:

Pritarus sprendimo projektui Prienų rajono savivaldybės įgaliotas atstovas KRPT visuotiniame dalyvių susirinkime galės balsuoti dėl Nuostatų projekto.

Lėšų poreikis ir šaltiniai:

Papildomų lėšų nereikės.

Kiti sprendimui priimti reikalingi pagrindimai, skaičiavimai ar paaiškinimai.

KRPT administracija parengė Nuostatų, patvirtintų KRPT steigiamojo susirinkimo 2020 m. lapkričio 30 d. sprendimu Nr. 2, projektą (Nuostatai išdėstyti nauja redakcija). Nuostatai keičiami KRPT veiklos metu nustačius poreikį detalizuoti nereglamentuotas, tačiau svarbias veiklai nuostatas, susijusias su KRPT visuotinio dalyvių susirinkimo organizavimu. Nuostatų projektas papildytas, atsižvelgiant į priimtą sprendimą KRPT administracijai pavesti vykdyti funkcijas, susijusias su Kauno regiono funkcinės zonos strategija (jos keitimu, įgyvendinimo stebėsena ir kt.), patikslintas pagal kitus pasikeitusius teisės aktus.

Lyginamasis variantas:

Pridedamas.

Investicijų skyriaus vedėja	Vida Tumelienė